mirror政治色彩淡薄，具有中性嘅政治形象。mirror從未表達其政治立場，其所屬公司viutv積極避免其涉及政治，各成員喺日常生活中亦刻意避開政治話題。聯合早報嘅戴慶成指，mirror因爲作爲泛民主派嘅敵人嘅敵人嘅旗下藝人而能獲得香港泛民主派支持者嘅支持，而親政府陣營亦因爲形象中性嘅mirror能吸引泛民主派年輕人遠離政治而樂見其成，mirror都係因為咁受到向來忌諱喺政治話題表態而苦惱無明星代言可用嘅香港廣告商嘅歡迎。